laion/Wikipedia-Exotic huggingface dataset:
היילו טכנולוגיות

היילו טכנולוגיות בע"מ היא חברת הזנק ישראלית העוסקת בפיתוח שבבים ליישומי בינה מלאכותית. החברה נוסדה בפברואר 2017 על ידי אור דנון (מנכ"ל), הדר צייטלין (מנהלת פיתוח עסקי ראשית), אבי באום (CTO) ורמי פייג. יו"ר החברה, עד לפטירתו, היה זהר זיסאפל. במאי 2024 החליפה אותו בתפקיד רקפת רוסק עמינח. החברה היא חברת פאבלס העוסקת בפיתוח שבבים ליישומי בינה מלאכותית במכשירי קצה, כגון מצלמות חכמות, כלי רכב, רחפנים ורובוטים. השבב הראשון של החברה שעבר לייצור סדרתי קרוי Hailo-8. בהמשך פותח דגם Hailo-8L - גרסה לרמת כניסה, ו-Hailo-8 Century - כרטיס מודולרי לרמות ביצועים גבוהות. במרץ 2023 השיקה החברה את Hailo-15, מעבד ליישומי עיבוד תמונה. באפריל 2024 השיקה החברה את המעבד Hailo-10. מטה החברה שוכן בתל אביב, ולה משרדים גם בטוקיו, בטייפה, במינכן ובקליפורניה. ביוני 2018 גייסה החברה 12.5 מיליון דולר, ובינואר 2019 הרחיבה סבב גיוס זה בעוד 8.5 מיליון דולר. במרץ 2020 גייסה החברה 60 מיליון דולר. ביוני 2021 החלה החברה סבב גיוס, שהושלם באוקטובר 2021 ובו גייסה החברה 136 מיליון דולר, ובכך הפכה לחד-קרן. באפריל 2024 השלימה החברה גיוס של 120 מיליון דולר, אף הוא לפי שווי של 1.1 מיליארד דולר. אתר האינטרנט הרשמי של היילו טכנולוגיות היילו טכנולוגיות, ברשת החברתית פייסבוק היילו טכנולוגיות, ברשת החברתית אקס (טוויטר) היילו טכנולוגיות, ברשת החברתית LinkedIn היילו טכנולוגיות, סרטונים בערוץ היוטיוב 12 על 12: הדמויות המשפיעות בענף השבבים, באתר tech12, ‏2022-01-04 וואלה כסף‏, נכנסת לנעלי היו"ר: התפקיד החדש של רקפת רוסק עמינח, באתר וואלה, 20 במאי 2024 Hailo-8™ AI Processor, באתר החברה Techtime, היילו הכריזה על מעבד ה-AI החדש Hailo-8L, באתר Techtime - חדשות אלקטרוניקה והייטק, ‏2023-08-03 yochais, היילו השיקה מעבדי וידאו מבוססי AI, באתר Techtime - חדשות אלקטרוניקה והייטק, ‏2023-03-09 עידן בן טובים, ‏רוצה להתחרות באנבידיה ואינטל: Hailo הישראלית גייסה עכשיו עוד 120 מיליון דולר, באתר Geektime‏, 2 באפריל 2024 עידן בן טובים, ‏הסטארטאפ הישראלי הזה טוען שהוא פיתח שבב עם יכולת עיבוד של דאטה סנטר שלם, באתר Geektime‏, 5 ביוני 2018 הילה חיימוביץ', ‏מעבד קומפקטי עם ביצועים של דאטה סנטר: Hailo מגייסת 21 מיליון דולר, באתר Geektime‏, 22 בינואר 2019 אושרי אלקסלסי, ‏סטארטאפ השבבים הישראלי Hailo גייס 60 מיליון דולר, באתר Geektime‏, 5 במרץ 2020 גולן חזני, חד קרן נוסף נולד: היילו מגייסת לפי שווי של 1.1 מיליארד דולר, באתר כלכליסט, 23 ביוני 2021 מאיר אורבך, פועלים וגיל אגמון משקיעים ביוניקורן החדש היילו, באתר כלכליסט, 12 באוקטובר 2021; עידן בן טובים, ‏כדי להילחם בגוגל, NVIDIA ואינטל: Hailo מגייסת 136 מיליון דולר והופכת לחד-קרן, באתר Geektime‏, 12 באוקטובר 2021
שורש 59

שורש 59, או שׁאן בּוּ (בסינית: 彡部, פיניין: Shān bù) הוא השורש החמישים-ותשעה של הכתב הסיני. פירושו "זיפים" או "זקן" והוא אחד מתוך 31 (מתוך סך הכל 214 שורשי הקאנגשי) שורשים המורכבים משלושה קווים. במילון קאנגשי יש 62 תווים (מתוך 49,030) שניתן למצוא תחת שורש זה. השורש בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה השורש בכתב החותם הקטן (שְׂיָאוגְ'ווָאן, 小篆, xiǎozhuàn) Fazzioli, Edoardo (1987). Chinese calligraphy: from pictograph to ideogram: the history of 214 essential Chinese/Japanese characters. calligraphy by Rebecca Hon Ko. New York, 1987: Abbeville Press. ISBN 0-89659-774-1.{{cite book}}: תחזוקה - ציטוט: location (link) Lunde, Ken (5 ינו' 2009). "Appendix J: Japanese Character Sets" (PDF). CJKV Information Processing: Chinese, Japanese, Korean & Vietnamese Computing (Second ed.). Sebastopol, Calif.: O'Reilly Media. ISBN 978-0-596-51447-1. {{cite book}}: (עזרה) מדיה וקבצים בנושא שורש 59 בוויקישיתוף מאגר Unihan - U+5F61
סידני פרקינסון

סידני פרקינסון (באנגלית:Sydney Parkinson ‏; 1745 - 26 בינואר 1771) היה מאייר בוטני סקוטי ואמן היסטוריה של הטבע. הוא היה האמן האירופי הראשון שביקר באוסטרליה, ניו זילנד וטהיטי. פרקינסון היה הקווייקר הראשון שביקר בניו זילנד. פרקינסון הועסק על ידי ג'וזף בנקס כדי לנסוע איתו במסעו הראשון של ג'יימס קוק לאוקיינוס השקט בשנת 1768, פרקינסון אייר כמעט אלף צמחים ובעלי חיים שנאספו על ידי בנקס ודניאל סולנדר במסעם. הוא נאלץ לעבוד בתנאים קשים, חי ועבד בבקתה קטנה מוקף במאות דגימות. בטהיטי הוא היה מוכה בנחילי זבובים שאכלו את הצבע בזמן שעבד. הוא מת בים מדיזנטריה בדרך לקייפטאון שנדבק בה באי פרינסס בקצה המערבי של ג'אווה. בנקס שילם את שכרו לאחיו. לפני שיצא למסעותיו לימד פרקינסון איור בוטני את אן לי, בתו של ג'יימס לי, בוטנאי ובעל משתלות מהאמרסמית' שאייר עבורו. בצוואתו פרקינסון השאיר את "כל הכלים השימושיים לציור או איור לבתו של מר לי, התלמידה שלי." האוסף הגדול של יצירתו פורסם לבסוף בשנת 1988 בהוצאת אלקטו מהדורות היסטוריות ב-35 כרכים ומאז הוא עבר דיגיטציה על ידי המוזיאון להיסטוריה של הטבע בלונדון. בשנת 1986 זכה לבול דואר המתאר את דיוקנו שהונפק על ידי הדואר באוסטרליה. מדיה וקבצים בנושא סידני פרקינסון בוויקישיתוף Paul Barker, "Wide-eyes on a painted ocean", The Guardian, republished in Sydney Morning Herald, 10 July 1999, Spectrum, p. 13s NZ Quaker History | Quakers Aotearoa, quakers.nz A. J. Leask, Sydney Parkinson, botanical draughtsman, A journal of a voyage to the South Seas, in his Majesty's ship, the Endeavour. Faithfully transcribed from the papers of the late Sydney Parkinson, ... Embellished with views and designs, ... Altafhusain Nadaf, Rahul Zanan, Indian Pandanaceae - an overview, Springer Science & Business Media, 2013-02-17, ISBN 978-81-322-0753-5. (באנגלית) Rex Rienits, Parkinson, Sydney (1745–1771), Canberra: National Centre of Biography, Australian National University. (באנגלית) Anne Lee (London 1753-circa 1790), www.christies.com (באנגלית) Australia - 90c stamp of 1986 (#7300) | StampData, stampdata.com
היילו

האם התכוונתם ל... היילו (עיר בהולנד) (אנ') (Heiloo) – עיר בצפון הולנד היילו טכנולוגיות (HAILO) – חברת הזנק ישראלית העוסקת בפיתוח שבבים ליישומי בינה מלאכותית היילו (להקת בנים) – להקת בנים דרום קוריאנית שפעלה בשנים 2014–2019 (נקראה באנגלית HALO כראשי תיבות) אנשים שזה שם משפחתם יונתן היילו (1987–2020) – היה ישראלי שהורשע ברצח ירון איילין שתקף אותו מינית וסחט ממנו כספים, ראו פרשת יונתן היילו למלם היילו (ילידת 2001) – אתלטית אתיופית, אלופת העולם בריצת 3000 מטר באולם פריוויני היילו (ילידת 2001) – אתלטית אתיופית, סגנית אלופת העולם בריצת 800 מטר באולם קאסה היילו (~1818–1868) – שמו מלידה של תאודרוס השני, קיסר אתיופיה, ששימש בתפקיד זה מ-1855 עד יום מותו Halo (פירושונים)
מועצת הפדרציה האתיופית

בית הפדרציה (באמהרית: የፌዴሬሽን ምክር ቤት ובתעתיק לעברית: יאפאדרשין מאקיר בית) הוא הבית העליון משני הבתים של הפרלמנט האתיופי המונה 112 חברים מ-69 קבוצות אתניות שונות. תפקידו של בית הפדרציה לצד בית הנבחרים, הוא לפקח על הממשלה ולפרש את החוקה. מועצת הפדרציה הוקמה בעקבות החוקה האתיופית. מועצה זו באה לשמר את כוחם של הקבוצות האתניות הקטנות באתיופיה, ועל מנת שלא יתקבל חוק הפוגע באחת מהם. הבחירות למועצה הפדרלית מתקיימות כל חמש שנים, ועל פי החוקה האתיופית מי שבוחר את חברי המועצה הם בתי הנבחרים המקומיים של מדינות הפדרציה, או על פי החלטת אותה מדינה, על ידי אזרחיה שלה. למרות שהיא הבית העליון, מועצת הפדרציה נחשבת לגוף פחות פורמלי מאשר הבית התחתון, בית הנבחרים. היא מדגישה יותר את מבנה הפדרציה האתיופית אשר מאחדת את הקבוצות השונות. עקב צורתה הפדרליסטית. סמכויות מיוחדות המוענקות על פי החוקה רק למועצת הפדרציה: לפרש את החוקה האתיופית המועצה היא הסמכות העליונה שדנה בפרישה של כל אחד מהעמים המרכיבים את אתיופיה. המועצה היא זו שתהווה בורר בכל סכסוך בין מדינות הפדרציה. המועצה היא זו שמחליטה על התקצוב הפדרלי של כל אחד מהמדינות. התקציב הוא זה שמוגש קודם למועצה לעיון ולאחר מכן מוגש לבית הנבחרים. על מנת לאשר חוק במועצת הפדרציה, יש צורך ברוב של יותר מחצי מחבריה. לאישור של חוק חוקתי יש צורך ברוב של שני שלישים מחבריה. לפי פרק שש בסעיף 61 לחוקת אתיופיה, על מועצת הפדרציה לבחור מבין חבריה יושב ראש. חלק מתפקידיו הרשמיים של יושב ראש מועצת הפדרציה כוללים ניהול דיונים והצבעות במליאה, ניסוח והצגת של נושאים לדיון, מתן הוראות והתייעצות עם הוועדות השונות של מועצת הפדרציה. דגפה בולה (10 באוקטובר 2005 - מכהן) במועצת הפדרציה יש 112 נציגים המייצגים 69 קבוצות אתניות שונות. אתר האינטרנט הרשמי של מועצת הפדרציה האתיופית (באנגלית ובאמהרית) האתר הרשמי של מועצת הפדרציה (באנגלית) מועצת הפדרציה מידע בסיסי (באנגלית)
מסע בין כוכבים: פרודיג'י – דמויות

ערך מורחב – קתרין ג'יינוויי דמותה של קפטן קתרין ג'יינוויי (דיבוב: קייט מאלגרו) בסדרה זו היא למעשה הולוגרמת אימונים בת דמותה של ג'יינוויי המקורית. ג'יינוויי ההולוגרפית מלמדת את חברי הצוות הצעירים כיצד לתפעל את הספינה, מחד, ועל ערכי הפדרציה מאידך. גווין (דיבוב: אלה פורנל) היא נערה בת 17 מגזע הוואו נ'אקאט. גווין היא בתו של בעל האוב, המחזיק במושבת הכרייה. היא אינה מרוצה מחייה ומבקשת לצאת ולחקור את הכוכבים, אך אביה מתכנן עבורה תוכניות אחרות ומכשיר אותה לקראת היום שבו תחליף אותו. דאל ר'אל (דיבוב: ברט גריי) הוא בן 17, מורד ודעתן. דאל נשבה בגיל צעיר, ואינו יודע מאיזה גזע הוא או מה הרקע ממנו בא. הוא מחליט להנהיג את צוות הבורחים, ומכריז על עצמו כעל מפקד ה"פרוטוסטאר". רוק-טאהק (דיבוב: ריילי אלאזראקי) היא ילדה בת שמונה מגזע הבריקארי שהוצג עד כה רק בספרות ובקומיקס. רוק טאהק היא מבריקה, ביישנית, רגשנית, תמימה ונהנית מחברת חיות. זירו (דיבוב: אנגוס אימרי) הוא מדוזיאני, צורת חיים מבוססת אנרגיה וחסרת מבנה מוצק. צורות חיים אחרות שנחשפות למראהו של מדוזיאני מאבדות את שפיות דעתן, ולכן זירו עוטה חליפה המבודדת אותו מהצוות ומאפשרת לו לבצע פעולות שונות. זירו נשבה על ידי בעל האוב שהשתמש בו כנשק וגרם לאסיריו להביט בו במטרה להפוך אותם לעבדים חסרי בינה. ג'נקום פוג (דיבוב: ג'ייסון מאנזוקס) הוא טלרייטי בן 16. הוא מהנדס כשרוני שמסוגל לתקן את רוב סוגי המנועים, גם אם שיטותיו גסות לעיתים. הוא גס רוח, חובב ויכוחים ובמצב רוח טוב מרבית הזמן. מארף (דיבוב: די בראדלי בייקר) הוא גוש ג'לטיני שגזעו וגילו לא ידועים. הוא משוחח בקולות וצפצופים לא מובנים לרוב הצוות, ונהנה מאכילה של חלקי הספינה. בעל האוב (דיבוב: ג'ון נובל) מגזע הוואו נ'אקאט, הוא העריץ הטוטאליטרי המנהל את מושבת הכרייה טארס למורה. הוא מטפח את בתו, גווין כיורשתו, אך אינו חושף בפניה את כל סודותיו. דרדנוק (דיבוב: ג'ימי סימפסון) הוא אנדרואיד מתוחכם בעל אינטליגנציה מלאכותית מתקדמת, המשמש כיד ימינו ואיש סודו של בעל האוב המשמש כסוהר הראשי של מושבת הכרייה טארס למורה. הוא נאמן לחלוטין לבעל האוב, חסר מצפון, יעיל ומתוחכם. המשגיחים הם רובוטים המזכירים בצורתם עכבישים. הם משמשים כסוהרים במושבת הכרייה טארס למורה.
מנואל בנדרה

מנואל בנדרה (פורטוגזית: Manuel Bandeira;‏ 19 באפריל 1886, ריו דה ז'ניירו – 13 בינואר 1968, ריו דה ז'ניירו) היה משורר ברזילאי. כתב מעל 20 ספרי שירה ופרוזה. בנדרה גדל התחנך בריו דה ז'ניירו ובסאו פאולו. ב-1903 גילה כי חלה בשחפת, ובשל האקלים הטרופי בריו דה ז'ניירו עבר לסאו פאולו. ב-1922, אחרי שהייה ממושכת באירופה שם פגש בנדרה אומנים בולטים רבים, הוא תרם שירים עם ביקורת חברתית ופוליטית לתנועה המודרניסטית בסאו פאולו. בנדרה החל לפרסם את יצירותיו החשובות ב-1924. הוא הפך ליוצר ברזילאי מוערך, וכתב מאמרים במספר עיתונים וכתבי עת. הוא אף לימד ספרות לטינית בריו דה ז'ניירו. הוא תרגם לפורטוגזית מחזות קנוניים מהספרות העולמית ב-1956, והמשיך בזאת עד ימיו האחרונים. הוא מת בעיר הולדתו, ריו דה ז'ניירו. שיריו של בנדרה מאופיינים בעדינות וביופי מיוחדים. ניתן למצוא מוטיבים חוזרים ונשנים בעבודותיו: אהבת האישה, ילדותו בעיר רסיפה, חברים ובעיות בריאות. בריאותו הרגישה השפיעה על שיריו, באופן דומה לשיריו האחרונים של חורחה לואיס בורחס. רבים משיריו של מנואל בנדרה מתארים את מוגבלותו של הגוף האנושי. Alumbramentos, 1960 Antologia Poética Berimbau e Outros Poemas, 1986 Carnaval, 1919 50 Poemas Escolhidos pelo Autor, 1955 A Cinza das Horas, 1917 A Cinza das Horas, Carnaval e O Ritmo Dissoluto, 1994 Estrela da Manhã, 1936 Estrela da Tarde, 1959 Estrela da Vida Inteira. Poesias Reunidas, 1966 This Earth, That Sky: Poems (English translation of Estrela da vida inteira), 1989 Libertinagem, 1930 Libertinagem. Estrela da Manhã. Edição crítica, 1998 Mafuá do Malungo. Jogos Onomásticos e Outros Versos de Circunstância 1948. O Melhor Soneto de Manuel Bandeira, 1955 Os Melhores Poemas de Manuel Bandeira, Selected and edited by Francisco de Assis Barbosa, 1984 A Morte, 1965. (special edition) Opus 10, 1952 Pasárgada, 1959 Um Poema de Manuel Bandeira, 1956 Poemas de Manuel Bandeira com Motivos Religiosos, 1985 Poesia, Selected by Alceu Amoroso Lima, 197 Poesia e Prosa, 1958 Poesias, 192 Poesias Completas, 1940 Poesias Escolhidas, 1937 Seleta em Prosa e Verso, Selected and edited by Emanuel de Morais, 1971 מדיה וקבצים בנושא מנואל בנדרה בוויקישיתוף מנואל בנדרה, באתר אנציקלופדיה בריטניקה (באנגלית) מנואל בנדרה, באתר MusicBrainz (באנגלית) מנואל בנדרה, באתר Discogs (באנגלית) מנואל בנדרה, באתר אנציקלופדיה בריטניקה (באנגלית)
מיכאיל יבראייב

מיכאיל יאקובלביץ' יבראייב (ברוסית: Михаил Яковлевич Евраев; נולד ב-21 באפריל 1971, לנינגרד, רוסיה הסובייטית, ברית המועצות) הוא ממלא מקום מושל מחוז ירוסלבל (מ־12 באוקטובר 2021). שימש כסגן ראש השירות הפדרלי למלחמה במונופולים (2018–2021). מיכאיל יבראייב נולד ב-21 באפריל 1971 בלנינגרד, סיים את לימודיו במכון הלנינגרדי לכלכלה. מאוחר יותר קיבל את השכלתו השנייה באוניברסיטת סנקט פטרבורג. בשנים 2004–2012 היה ראש המחלקה של השירות הפדרלי למלחמה במונופולים לבקרה ופיקוח בתחום הנדל"ן, מונופולים מקומיים, דיור ושירותים קהילתיים. מ-11 באוקטובר עד 24 בדצמבר 2012, הוא היה סגן השר לפיתוח אזורי של הפדרציה הרוסית, מ-24 בדצמבר 2012 עד 24 ביולי 2018, שימש כסגן שר התקשורת ותקשורת ההמונים של הפדרציה הרוסית (ממאי 2018 – השר לפיתוח דיגיטלי, תקשורת ותקשורת המונים של הפדרציה הרוסית). מ-27 בנובמבר 2018 עד 12 בפברואר 2021, הוא היה סגן ראש השירות הפדרלי למלחמה במונופולים. ב-12 באוקטובר 2021 מונה למושל מחוז ירוסלבל. בשנת 1999 הצטרף למפלגת יבלוקו, היה חבר בלשכה הפדרלית של המפלגה (2006–2012). מדיה וקבצים בנושא מיכאיל יבראייב בוויקישיתוף מיכאיל יבראייב, ביישום טלגרם מיכאיל יבראייב, ברשת החברתית אינסטגרם מיכאיל יבראייב, ברשת החברתית VK Кто такой Михаил Евраев Биография врио губернатора Ярославской области Михаила Евраева "Михаил Евраев назначен врио губернатора Ярославской области". Президент России (ברוסית). נבדק ב-2021-10-13. "Евраев Михаил Яковлевич". Партия Яблоко (ברוסית).
ז'ואאו

האם התכוונתם ל... ז'ואאו הראשון, מלך פורטוגל ז'ואאו השני, מלך פורטוגל ז'ואאו השלישי, מלך פורטוגל ז'ואאו הרביעי, מלך פורטוגל ז'ואאו החמישי, מלך פורטוגל ז'ואאו השישי, מלך פורטוגל ז'ואאו הראשון, דוכס ברגנסה השישי ז'ואאו, מושל פורטוגל
פרנסס אליזבת טריפ

פרנסס אליזבת טריפ (באנגלית:Frances Elizabeth Tripp‏; 1 באוגוסט 1832 – 26 בדצמבר 1890) הייתה חוקרת טחבים בריטית, מאיירת בוטנית, פילנתרופית וסופרת. היא ידועה בעיקר בזכות שתי עבודות שלה "טחבים בריטיים תפוצתם ושימושם" שפורסמו לראשונה בשנת 1868 ויצאו בשלוש מהדורות. פרנסס אליזבת טריפ נולדה ב-1 באוגוסט 1832 באקסטר, דבון. אביה היה הכומר רוברט הנרי טריפ, ואמה הייתה אליזבת אן; הוריה היו בני דודים ראשונים. אביה היה כומר באלטארנון בקורנוול, קרוב לבודמין מור. לפרנסס היו שבעה אחים צעירים. לאחר שירשה סכום כסף נכבד מסבתה, פנתה פרנסס טריפ למחקר מדעי ופעילות צדקה. היא גייסה כסף לתמיכה בעניין האיחוד האיטלקי, תמכה בחברת קירל והייתה מעורבת בהקמה המוקדם של "קרן הנאמנות הלאומית". מאוחר יותר בחייה היא עברה ללונדון, שם מתה ב-26 בדצמבר 1890 בעקבות התקף לב. יצירתה של טריפ הטחבים הבריטיים נכתב כספר מדעי פופולרי אותו היא גם איירה אותו על ידי חריטת לוחות נחושת שנצבעו על ידי בנימין פוסט. הספר הופיע בשלוש מהדורות: 1868; 1874; 1888. המהדורה השלישית שלה, בשני כרכים זכתה בביקורת חיובית: "לקרוא, להרהר, ללמוד ולעכל פנימה". מדיה וקבצים בנושא פרנסס אליזבת טריפ בוויקישיתוף "Frances Elizabeth Tripp (1832–1890)" Isabella Fyvie Mayo, Recollections of what I saw, what I lived through, and what I learned, during more than fifty years of social and literary experience, London, J. Murray, 1910 Yumpu.com, "From the time that the Tr", yumpu.com (באנגלית) Nature, British Mosses, Nature 39, 1889-03, עמ' 434–435 doi: 10.1038/039434a0 Henry Sotheran Ltd, Sotheran's Price Current of Literature, 1889. (באנגלית)
אליזבת טווינינג

אליזבת טווינינג (באנגלית: Elizabeth Twining‏; 1805 – 1889) הייתה ציירת, סופרת ומאיירת בוטנית בריטית. ידועה בעיקר בזכות האיורים הבוטניים המפורטים שלה לשני הכרכים של "סקר הצמחים הטבעי", שיצא לאור בין השנים 1849–1855. יורשת למשפחת סוחרי התה טוונינגס ופילנתרופית. אליזבת טווינינג נולדה בשנת 1805 למשפחת סוחרי התה טווינינג, היא הייתה אחת מתשעת ילדיו של ריצ'רד טווינינג ואשתו אליזבת מרי סמית'. היא גדלה בלונדון, שם למדה אמנות ורישום במסגרת לימודיה, ובמהלכם קיבלה השראה ממגזין הבוטני של קרטיס והגנים של החברה המלכותית לגננות בצ'יזיק. אליזבת החלה לצייר צמחים ופרחים, והתאמנה על ידי ציור סקיצות מעבודות בגלריית התמונות של דאליץ'. היא הצליחה לבקר במוזיאונים מפורסמים בחסותו של אביה. אליזבת טווינינג כתבה ואיירה מספר ספרים בנושא בוטניקה, ובראשם איורי שני הכרכים של סקר הצמחים הטבעי (כרך ראשון בשנת 1849: כרך ב 'בשנת 1855), שכללו 160 ליטוגרפיות בצבעי יד, שלפי הדיווחים התבססו על תצפיות שערכה בגנים הבוטניים המלכותיים בקיו ובפארק לקסדן בקולצ'סטר. המהדורה הבאה של 1868 בגודל קווארטו כללה לוחות מודפסים בצבע זול יותר, כתוצאה מהמעבר מצביעת יד יקרה לחלופה באיכות נמוכה יותר. אליזבת טווינינג התגוררה בבית המשפחה הישן, בטוויקנהאם. היא מתה בשנת 1889, ובצוואתה נתנה את ביתה לאנשי טוויקנהאם לשימוש ככנסייה. רוב יצירות האמנות המקוריות שלה הן חלק מאוסף המוזיאון הבריטי. היא קבורה בבית הקברות טוויקנהאם. אליזבת הייתה אחות בכורה של הרפורמית החברתית לואיזה טווינינג. אליזבת טווינינג הייתה פילנתרופית בולטת. היא הקימה וניהלה אגודה למלחמה באלכוהוליזם ברחוב פורטוגל; שיפצה בתים של אנשי הקהילה ליד ביתה בטוויקהאם (עובדה שהונצחה על ידי לוח על כנסיית סנט מרי, טוויקנהאם); ולאחר שיתוף פעולה ממושך עם בית החולים קינג'ס קולג', הקימה את בית החולים סנט ג'ון לטיפול בעניים. היא הייתה מייסדת "מפגשי אמהות" בלונדון, ותרמה להקמת מכללת בדפורד לנשים. מדיה וקבצים בנושא אליזבת טווינינג בוויקישיתוף Virage, Irene (1996). "GARDENS / Drawings and Words to Live By: [NASSAU AND SUFFOLK Edition 1]". Newsday LLC. Phillips-Evans, J. (2012). The Longcrofts: 500 Years of a British Family. Amazon UK. BBC - A History of the World - Object : Portrait of Elizabeth Twining, www.bbc.co.uk Lost_Hospitals_of_London, ezitis.myzen.co.uk Elizabeth Twining, Philanthropist, painter and writer - Twickenham Museum, www.twickenham-museum.org.uk
הסוכנות לביטחון סייבר באתיופיה

הסוכנות לביטחון סייבר (באנגלית: Information Network Security Agency; תעתיק מקוצר: INSA; באמהרית: የመረጃ መረብ ደህንነት ኤጀንሲ) היא סוכנות ביון וביטחון לאומי הכפופה למשרד להשכנת שלום באתיופיה, הממליצה ומקדמת מדיניות קיברנטית לאומית. הסוכנות הוקמה בשנת 2006, על די אבי אחמד במטרה לרגל אחר מתנגדי שלטון וטרוריסטים וזאת כדי להגיש נגדם כתבי אישום. בחודש אפריל 2018, מונה טמסן טירונה (Temesgen Tiruneh) למנכ"ל הסוכנות. בחודש אוקטובר 2018, אחריות הסוכנות ואופן פעילותה ניתנה למשרד להשכנת שלום. בשנת 2019, דלפו כ-140 סיסמאות של עובדי הסוכנות ונמצא כי השתמשו בסיסמאות ברירת מחדל. בחודש פברואר 2021, מונה שומטה גיזאו (Shumete Gizaw) לראש הסוכנות. אתר האינטרנט הרשמי של הסוכנות לביטחון סייבר באתיופיה אביי המהפכה: ר"מ אתיופיה הוא "גורבצ'וב של אפריקה", באתר ynet, 13 ביולי 2018 מנסה להתפייס עם המציאות: האם ראש הממשלה החדש יביא מהפכה לאתיופיה?, באתר הארץ, 3 באוקטובר 2018 Walta Media and Communication Corporate S.C., web.archive.org, ‏2019-10-13 A. changing Ethiopia: Divisions, fear, unfounded accusations-The Awash Post says, Editorial: Ethiopia must end intimidation campaign against academics and activists, The Awash Post, ‏2020-12-05 (באנגלית אמריקאית) AfricaNews, Ethiopia's Minister of Peace: the country's most powerful woman?, Africanews, ‏2018-10-17CEST09:50:00+02:00 (באנגלית) Report: Ethiopian INSA Agents Hacked: 142 agents chose the predictable password ‘P@$w0rd’, SafetyDetectives, ‏2019-05-30 (באנגלית) Norwegian professor’s life threatened by Ethiopians, Tghat (באנגלית אמריקאית)
אריטה

אריטה (ביפנית: 有田町) היא עיר הממוקמת ברובע נישימאצורה, במחוז סאגה, יפן. העיר ידועה בייצור חרסינת אריטה, אחת ממלאכות היד המסורתיות של יפן. בשנת 2006 אוחדה העיר נישיאריטה, ממחוז נישימאצורה, עם אריטה. בעיר מתגוררים, נכון לאוקטובר 2020, 18,989 תושבים. מוזיאון הקרמיקה קיושו - תצוגות המוזיאון מכילות אלפי פריטים היסטוריים ומודרניים של חרסינה, וחרסינת אריטה בפרט. המוזיאון ממוקם בתוך פארק, בו שחזור בגודל מלא של ארמון צווינגר בגרמניה, שנבנה בהתאם לארכיטקטורת הבארוק הגרמני של תחילת המאה ה -18. פרויקט שימור הבתים באריטה - כולל בתים מתקופת מייג'י. הפרויקט נכלל בפרויקט שימור הבתים ההיסטוריים ביפן. מקדש טוזאן - האלמנטים המסורתיים של המקדש, כולל שער הכניסה, הפנסים והפסלים במקום, בנויים כולם מחרסינת אריטה. גרמניה מייסן, גרמניה מדיה וקבצים בנושא אריטה בוויקישיתוף אתר האינטרנט הרשמי של אריטה (ביפנית) אריטה - עיר חרסינה בת 400 שנה, באתר CNN TRAVEL מדריך נסיעות לאריטה, באתר .japanvisitor.com נתונים דמוגרפיים - אסיה מוזיאון הקרמיקה קיושו באריטה [https://www.visit-kyushu.com/en/spots/arita-porcelain-park/ Arita Porcelain Park 有田ポーセリンパーク] Historic Streetscapes Preservation Districts in Japan מקדש טוזאן
שורש 200

שורש 200, או מא בּוּ (בסינית: 麻部, פיניין: Má bù) הוא השורש המאתיים של הכתב הסיני. פירושו "קנבוס" או "פשתן", והוא האחרון מתוך 6 (מתוך סך הכל 214 שורשי הקאנגשי) שורשים המורכבים מאחד-עשר קווים. במילון קאנגשי יש 34 תווים (מתוך 49,030) שניתן למצוא תחת שורש זה. השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה השורש בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה השורש בכתב החותם הקטן (שְׂיָאוגְ'ווָאן, 小篆, xiǎozhuàn) שורש 200 במילון הקאנגשי וריאנט נוסף צורה סטנדרטית בסינית מסורתית צורה סטנדרטית ביפנית צורה סטנדרטית בסינית מפושטת Fazzioli, Edoardo (1987). Chinese calligraphy: from pictograph to ideogram: the history of 214 essential Chinese/Japanese characters. calligraphy by Rebecca Hon Ko. New York: Abbeville Press. ISBN 0-89659-774-1. Lunde, Ken (5 ינו' 2009). "Appendix J: Japanese Character Sets" (PDF). CJKV Information Processing: Chinese, Japanese, Korean & Vietnamese Computing (Second ed.). Sebastopol, Calif.: O'Reilly Media. ISBN 978-0-596-51447-1. {{cite book}}: (עזרה) מדיה וקבצים בנושא שורש 200 בוויקישיתוף מאגר Unihan - U+9EBB
קבוצת השנה ה-25 של ה-NBA

קבוצת השנה ה-25 של ה-NBA (באנגלית: NBA 25th Anniversary Team) היא רשימה של עשרת השחקנים הבולטים בתולדות ליגת ה-NBA, אשר נבחרה בשנת 1971 לרגל חגיגות 25 שנות קיומה של הליגה. הקבוצה הורכבה לפי עמדות; ארבעה גארדים, ארבעה פורוורדים ושני סנטרים. פאנל בוחרים, אשר הורכב מעשרה מאמנים, ג'נרל מנג'רים ובעלי קבוצות, בחר תחילה את 25 השחקנים המועמדים לבחירה – עשרה גארדים, עשרה פורוורדים וחמישה סנטרים. לאחר מכן, הוטל על כל שחקן אשר אי פעם היה חבר באחת מחמישיות העונה של ה-NBA לבחור מבין 25 המועמדים את עשרת השחקנים הראויים ביותר. קבוצת השנה ה-25 הורכבה משחקני עבר בלבד, כך ששחקנים בולטים שהיו עדיין פעילים – כגון וילט צ'מברלין, ג'רי וסט ואוסקר רוברטסון – לא היו זכאים להיבחר. חברי הפאנל אשר בחר את המועמדים, היו רד אאורבך, אדי גוטליב, לס האריסון, פרד שאוס, בוב פיריק, פרד זולנר, נד אייריש, הסקל כהן, דני בייזון ובן קרנר. 23 מתוך 25 המועמדים לקבוצה הוצגו בהיכל התהילה של הכדורסל; השניים שלא חברים בו הם מקס זסלופסקי ובוב פיריק. מבין עשרת חברי הקבוצה הנבחרת, ביל ראסל הוא היחיד אשר נבחר פה אחד. שמונה מבין חברי הקבוצה – ראסל, בוב פטיט, בוב קוזי, ג'ורג' מייקן, פול אריזין, סם ג'ונס, דולף שייס וביל שרמן – נבחרו בשנת 1996 לרשימת 50 השחקנים הגדולים בתולדות ה-NBA. כל מה שצריך לדעת על קבוצת השנה ה-75, באתר ה-NBA,‏ 7 באוקטובר 2021
מושל מחוז ירוסלבל

מושל מחוז ירוסלבל הוא נושא המשרה הגבוה ביותר במחוז ירוסלבל, עומד בראש מחוז ירוסלבל. עד 2012, שימש גם במקביל כראש ממשלת מחוז ירוסלבל בשנת 2012. המשרה נוצרה ב־3 בדצמבר 1991. המושל נבחר בבחירות ישירות כל 5 שנים. המושל הנוכחי, מיכאיל יבראייב, מונה לממלא מקום ב־12 באוקטובר 2021. סמכויותיו של מושל המחוז מוסדרות בסעיף 40 לאמנת מחוז ירוסלבל, לפיהן המושל: מייצג את מחוז ירוסלב בפני גופי ממשל פדרליים, גופים ממשלתיים של גופים אחרים של הפדרציה הרוסית, גופי שלטון מקומי וניהול יחסי כלכלה, תוך זכות לחתום על חוזים והסכמים מטעם מחוז ירוסלבל; קובע את הכיוונים העיקריים של מדיניות ממשלת מחוז ירוסלבל; מפרסם חוקים, מאשרם על ידי חתימה או דוחה חוקים שאומצו על ידי הדומה המחוזית של ירוסלבל; מגיש לדומה המחוזית דוח"ות שנתיים על תוצאות פעילות ממשלת מחוז ירוסלבל; בעל זכות לדרוש כינוס של ישיבה יוצאת דופן של הדומה המחוזית, וכן לכנס את הדומה המחוזית שזה עתה נבחרה לישיבה הראשונה לפני המועד האחרון שנקבע באמנה; יש לו את הזכות להשתתף בעבודת הדומה בהצבעה מייעצת; לשלוח לדומה המחוזית את חוות הדעת הרשמית על המועמד המוצע למינוי לתפקיד התובע של מחוז ירוסלבל; לשלוח לדומה המחוזית הצעה על מועמד למשרת ראש ממשלת מחוז ירוסלבל; ממנה ומפטר את ראש ממשלת מחוז ירוסלבל, סגני המושל, סגני ראש הממשלה וראשי גופים של ממשלת מחוז ירוסלבל; מרכיב את ממשלת אזור ירוסלב, מקבל החלטה על התפטרות הממשלה; קובע את הרכב את מטה הממשלה; קובע את מבנה הרשויות המבצעות של מחוז ירוסלבל; נותן הוראות מחייבות לממשלת מחוז ירוסלבל ולחבריה, לגופים אחרים של המחוז; יש לו את הזכות לבטל את החלטות ממשלת מחוז ירוסלבל ותקנות משפטיות של גופים אחרים במחוז ירוסלבל; מבטיח את תיאום הפעילות של רשויות ממשלת מחוז ירוסלבל עם רשויות מדינה אחרות במחוז ירוסלבל, ובהתאם לחקיקה הרוסית, יכול לארגן את שיתוף הפעולה של הרשויות המחוז עם הממשלה הפדרלית, גופי השלטון המקומי ועמותות ציבוריות; מעניק פרסים מטעם מחוז ירוסלבל; מפעיל סמכויות אחרות בהתאם לחוקים הפדרליים, לאמנת המחוז ולחוקי מחוז ירוסלבל. אתר האינטרנט הרשמי של מושל מחוז ירוסלבל Ястребов отказался возглавить кабмин. «Российская газета». 30.10.2012 Zenkovich, Nikolay (2007). Губернаторы новой России. Энциклопедия карьер [Governors of the new Russia. Encyclopedia of careers]. Olma Media Grupp. מושל מחוז ירוסלבל לשעבר עזב את 'רוסיה המאוחדת' Biography of Anatoly Lisitsyn, Yaroslavl Oblast Administration